Σύμφωνο συμβίωσης

Σύμφωνο συμβίωσης καλείται μορφή νομικής και γενετήσιας ένωσης, παρόμοια με αυτήν του γάμου. Στην Ελλάδα, θεσμοθετήθηκε αρχικά το 2008Νόμος 3719/2008 ΦΕΚ 241/Α/2008 https://search.et.gr/el/fek/?fekId=370186, ενώ το 2015, με 194 ψήφους υπέρ, επεκτάθηκε το δικαίωμα και στα ομόφυλα ζευγάρια Νόμος 4356/2015 - ΦΕΚ 181/Α/24-12-2015 https://search.et.gr/el/fek/?fekId=528668, προκαλώντας αντιδράσεις από την Εκκλησία της Ελλάδος.

Σύμφωνα συμβίωσης, αστικές ενώσεις κλπ έχουν θεσμοθετηθεί κυρίως ανεπτυγμένες χώρες, προκειμένου να παρέχουν νομική αναγνώριση των σχέσεων που έχουν δημιουργηθεί από ανύπαντρα ομόφυλα ζευγάρια και να τους παρέχουν δικαιώματα, παροχές, φοροαπαλλαγές και ευθύνες παρόμοιες ή πανομοιότυπες με εκείνα των νόμιμα παντρεμένων ζευγαριών. Το 1989, η Δανία ήταν η πρώτη χώρα που νομιμοποίησε τα σύμφωνα συμβίωσης.

Το σύμφωνο συμβίωσης "καταρτίζεται αυτοπροσώπως με συμβολαιογραφικό έγγραφο". Η ισχύς της συμφωνίας αρχίζει από την κατάθεση αντιγράφου του συμβολαιογραφικού εγγράφου στο ληξίαρχο του τόπου κατοικίας τους, το οποίο καταχωρίζεται σε ειδικό βιβλίο του Ληξιαρχείου.Άρθρο 1 Νόμου 4356/2015

«Δεν επιτρέπεται η σύναψη συμφώνου συμβίωσης: αν υπάρχει γάμος ή σύμφωνο συμβίωσης των ενδιαφερόμενων προσώπων ή του ενός από αυτά».Άρθρο 2 παρ. 2 περ. α΄ του Ν. 4356/2015 Η εφαρμογή της παραπάνω αρχής όχι μόνο στον γάμο αλλά και στο σύμφωνο συμβίωσης αντανακλάται και στην τροποποίηση της ΑΚ 1354 εδ. α΄, με το άρθρο 14 του Ν. 4356/2015, καθώς προστέθηκε ως κώλυμα γάμου και η ύπαρξη συμφώνου συμβίωσης με τρίτον, εφόσον αυτό δεν έχει λυθεί ή ακυρωθεί αμετάκλητα.

Παραπομπές

Κατηγορία:ΛΟΑΤ
Κατηγορία:Οικογενειακό Δίκαιο